ddrg/super_eurlex huggingface dataset:
(9)

Podľa zavedenej praxe Komisie (5) by sa prieskum ložísk ropy a zemného plynu mal považovať za jeden relevantný produktový trh, pretože na začiatku nie je možné určiť, či výsledkom prieskumu bude nájdenie ropy alebo zemného plynu. Okrem toho v súlade s takýmto postupom by sa mal zemepisný rozsah tohto trhu považovať za celosvetový. Vzhľadom na to, že nič nenaznačuje, že vymedzenie zemepisného rozsahu trhu by bolo v tomto prípade odlišné, malo by sa toto vymedzenie na účely tohto rozhodnutia zachovať.
BAT 14.

V rámci BAT sa majú monitorovať emisie do ovzdušia a vody a procesné dymové plyny v súlade s normami EN s minimálnou frekvenciou uvedenou ďalej v texte. Ak normy EN nie sú dostupné, v rámci BAT sa použijú normy ISO, vnútroštátne alebo iné medzinárodné normy, na základe ktorých sa zabezpečia údaje rovnocennej vedeckej kvality. Monitorovanie emisií do ovzdušia zo sušiarne a pokiaľ ide o kombinované emisie zo sušiarne a lisu Parameter Norma(-y) Minimálna monitorovacia frekvencia Monitorovanie súvisiace s Tuhými znečisťujúcimi látkami EN 13284-1 Periodické meranie aspoň raz každých šesť mesiacov BAT 17 TVOC (3) EN 12619 BAT 17 Formaldehyd Nie je k dispozícii norma EN (8) BAT 17 NOX EN 14792 BAT 18 HCl (6) EN 1911 — HF (6) ISO 15713 — SO2 (4) EN 14791 Periodické meranie aspoň raz za rok — Kovy (5) (6) EN 13211 (pre Hg), EN 14385 (pre iné kovy) — PCDD/F (6) EN 1948 časti 1, 2 a 3 — NH3 (7) Nie je k dispozícii norma EN — Monitorovanie emisií do ovzdušia z lisu Parameter Norma(-y) Minimálna monitorovacia frekvencia Monitorovanie súvisiace s Tuhými znečisťujúcimi látkami EN 13284-1 Periodické meranie aspoň raz každých šesť mesiacov BAT 19 TVOC EN 12619 BAT 19 Formaldehyd Nie je k dispozícii norma EN (10) BAT 19 Monitorovanie emisií do ovzdušia z pecí na sušenie impregnovaného papiera Parameter Norma(-y) Minimálna monitorovacia frekvencia Monitorovanie súvisiace s TVOC (9) EN 12619 Periodické meranie aspoň raz za rok BAT 21 Formaldehyd Nie je k dispozícii norma EN (10) BAT 21 Monitorovanie odvedených emisií do ovzdušia z dodávateľskej a odbytovej oblasti spracovania Parameter Norma(-y) Minimálna monitorovacia frekvencia Monitorovanie súvisiace s Tuhými znečisťujúcimi látkami EN 13284-1 (11) Periodické meranie aspoň raz za rok (11) BAT 20 Monitorovanie dymových plynov z procesu spaľovania, ktoré sa následne používajú pre priamo vyhrievané sušiarne (12) Parameter Norma(-y) Minimálna monitorovacia frekvencia Monitorovanie súvisiace s NOX Periodické: EN 14792 Kontinuálne: EN 15267-1 až 3 a EN 14181 Periodické meranie aspoň raz za rok alebo kontinuálne meranie BAT 7 CO Periodické: EN 15058 Kontinuálne: EN 15267-1 až 3 a EN 14181 BAT 7 Monitorovanie emisií do vody z výroby drevných vlákien Parameter Norma(-y) Minimálna monitorovacia frekvencia Monitorovanie súvisiace s TSS EN 872 Periodické meranie aspoň raz za týždeň. BAT 27 COD (13) Nie je k dispozícii norma EN BAT 27 TOC (celkový organický uhlík, vyjadrený ako C) EN 1484 — Kovy (14), ak je to relevantné (napr. keď sa používa recyklované drevo) K dispozícii sú rozličné normy EN Periodické meranie aspoň raz každých šesť mesiacov — Monitorovanie emisií do vody z povrchovej dažďovej vody Parameter Norma(-y) Minimálna monitorovacia frekvencia Monitorovanie súvisiace s TSS EN 872 Periodické meranie aspoň raz každé tri mesiace (15) BAT 25
(5)

Ak by Spojené kráľovstvo uvažovalo o ďalšom predĺžení platnosti opatrenia na obdobie po roku 2018, malo by Komisii spolu so žiadosťou o predĺženie predložiť správu, a to najneskôr 31. marca 2018.
(1)

V bode 1 oddielu B.IV prílohy IV k nariadeniu (EÚ) č. 1308/2013 sa stanovuje, že obsah chudého mäsa sa na klasifikáciu jatočných tiel ošípaných musí odhadovať metódami na určovanie tried kvality povolenými Komisiou, pričom povoliť sa môžu len štatisticky overené metódy odhadu, ktoré sa zakladajú na fyzickom meraní jednej alebo viacerých anatomických častí jatočného tela ošípanej. Metódy na určovanie tried kvality by sa mali povoliť len vtedy, ak neprekračujú maximálnu toleranciu štatistickej chyby odhadu. Táto tolerancia sa vymedzuje v článku 23 ods. 3 nariadenia Komisie (ES) č. 1249/2008 (2).
(4)

Ako sa uvádza v spoločnom akčnom pláne EÚ a Turecka, EÚ musí udržateľne a urýchlene zmobilizovať značné nové finančné zdroje, aby pomohla Turecku pri riešení vznikajúcich potrieb a výziev, ktoré predstavuje prítomnosť Sýrčanov, ktorí sú pod dočasnou ochranou, na jeho území. Tieto finančné prostriedky by sa mali zmobilizovať čo najpružnejšie a čo najrýchlejšie. O určení priorít a oblastí, kam by mali smerovať, by sa malo rozhodovať v spolupráci s tureckými orgánmi, výnimku tvoria činnosti, ktoré poskytujú okamžitú humanitárnu pomoc. Uprednostnia sa opatrenia, ktoré poskytujú okamžitú humanitárnu, rozvojovú a inú pomoc utečencom a hostiteľským komunitám, vnútroštátnym a miestnym orgánom pri riadení a riešení následkov prílevu utečencov.
(11)

V nadväznosti na vyhlásenie spoločnosti Volkswagen Group z 3. novembra 2015, ktoré sa týkalo zistenia nezrovnalostí pri určovaní úrovní CO2 v súvislosti s typovým schválením niektorých vozidiel tejto spoločnosti, by sa v prípade združenia Volkswagen a jeho členov nemali potvrdiť priemerné špecifické emisie CO2 a cieľové hodnoty špecifických emisií až dovtedy, kým spoločnosť Volkswagen Group neposkytne ďalšie vysvetlenie. V dôsledku toho by sa toto rozhodnutie nemalo vzťahovať na združenie Volkswagen a jeho členov (Audi AG, Audi Hungaria Motor Kft., Bentley Motors Ltd., Bugatti Automobiles S.A.S., Automobili Lamborghini S.p.A., Dr. Ing. h.c. F. Porsche AG, Quattro GmbH, Seat S.A., Škoda Auto A.S., a Volkswagen AG).
(10)

Tento chybový limit by sa mal vypočítať ako rozdiel medzi odchýlkami od cieľových hodnôt špecifických emisií vyjadrený ako cieľové hodnoty špecifických emisií odpočítané od vypočítaných priemerných emisií vrátane tých registrácií, ktoré výrobcovia nemôžu overiť, ako aj bez nich. Bez ohľadu na to, či je rozdiel kladný alebo záporný, prípustný chybový limit by mal vždy zlepšiť postavenie výrobcu vzhľadom na jeho cieľovú hodnotu špecifických emisií.
(5)

V mene Únie by sa mala dohoda podpísať a vyhlásenia pripojené k dohode by sa mali schváliť. Dohoda by sa mala predbežne vykonávať odo dňa nasledujúceho po dni jej podpisu až do ukončenia postupov potrebných na jej uzavretie.
(3)

Na zasadaní Konferencie ministrov WTO v decembri 2013, tieto moratóriá boli naposledy predĺžené do roku 2015. Obe moratóriá by sa mali na najbližšej Konferencii ministrov WTO znovu predĺžiť alebo by sa mala stanoviť ich trvalá platnosť, pokiaľ počas súčasných alebo budúcich diskusií dôjde ku konsenzu v tomto zmysle.
I.

Odsek I protokolu 1 k Dohode medzi Francúzskou republikou, Európskym spoločenstvom pre atómovú energiu a Medzinárodnou agentúrou pre atómovú energiu o uplatňovaní záruk v spojitosti so Zmluvou o zákaze jadrových zbraní v Latinskej Amerike a Karibiku (ďalej len „dohoda o zárukách“) sa nahrádza takto: „I. A) Kým 1. francúzske územia, na ktoré sa vzťahuje protokol I, v rámci mierového využívania jadrovej energie, majú jadrový materiál v množstvách prekračujúcich limity, pokiaľ ide o predmetný druh materiálu, uvedené v článku 35 dohody medzi Francúzskom, Spoločenstvom a agentúrou o uplatňovaní záruk v spojitosti so Zmluvou o zákaze jadrových zbraní v Latinskej Amerike a Karibiku (ďalej len ‚dohoda‘), alebo 2. sa na francúzskych územiach, na ktoré sa vzťahuje protokol I, rozhodne o výstavbe alebo povolí výstavba zariadenia podľa definície vo vymedzení pojmov, sa vykonávanie ustanovení v časti II dohody s výnimkou článkov 31 – 37, 39, 47, 48, 58, 60, 66, 67, 69, 71 – 75, 81, 83 – 89, 93 a 94 pozastavuje. B) Informácie, ktoré sa majú poskytovať podľa článku 32 písm. a) a b) dohody sa môžu zhrnúť a predložiť v rámci výročnej správy; podobne sa výročná správa predkladá, ak je to uplatniteľné, s ohľadom na dovoz a vývoz jadrového materiálu podľa článku 32 písm. c). C) Spoločenstvo v záujme včasného prijatia doplňujúcich dojednaní podľa článku 37 dohody: 1. informuje agentúru v dostatočnom predstihu, že francúzske územia, na ktoré sa vzťahuje protokol I, majú jadrový materiál, ktorý využívajú na mierové účely, v množstvách prekračujúcich limity uvedené v oddiele A) tohto rozhodnutia, alebo 2. informuje agentúru o rozhodnutí o výstavbe alebo povolení na výstavbu zariadenia na francúzskych územiach, na ktoré sa vzťahuje protokol I, hneď, ako bude takéto rozhodnutie alebo povolenie prijaté, podľa toho, čo nastane skôr. V tom čase sa medzi Francúzskom, Spoločenstvom a agentúrou podľa potreby dohodnú postupy spolupráce pri uplatňovaní záruk uvedených v dohode.“
I.

Odsek I protokolu 1 k Dohode medzi Spojeným kráľovstvom, Európskym spoločenstvom pre atómovú energiu a Medzinárodnou agentúrou pre atómovú energiu o uplatňovaní bezpečnostných záruk v spojitosti so Zmluvou o zákaze jadrových zbraní v Latinskej Amerike a Karibiku (ďalej len „dohoda o bezpečnostných zárukách“) sa nahrádza takto: „I. A) Pokiaľ 1. územia Spojeného kráľovstva, na ktoré sa vzťahuje protokol I, nedisponujú v rámci mierového využívania jadrovej energie jadrovým materiálom v množstvách prekračujúcich limity stanovené pre príslušný typ materiálu v článku 35 Dohody medzi Spojeným kráľovstvom, Spoločenstvom a agentúrou o uplatňovaní bezpečnostných záruk v spojitosti so Zmluvou o zákaze jadrových zbraní v Latinskej Amerike a Karibiku (ďalej len ‚dohoda‘), alebo 2. nebolo prijaté rozhodnutie postaviť na územiach Spojeného kráľovstva, na ktoré sa vzťahuje protokol I, zariadenie alebo na nich povoliť jeho výstavbu v zmysle vymedzení pojmov, vykonávanie ustanovení časti II dohody sa pozastavuje, s výnimkou článkov 31 – 37, 39, 47, 48, 58, 60, 66, 67, 69, 71 – 75, 81, 83 – 89, 93 a 94. B) Informácie, ktoré sa majú nahlasovať podľa článku 32 písm. a) a b) dohody, môžu byť konsolidované a môžu sa predložiť vo výročnej správe; podobne sa predkladá prípadná výročná správa, pokiaľ ide o dovoz a vývoz jadrového materiálu opísaného v článku 32 písm. c). C) S cieľom umožniť včasné uzavretie subsidiárnych opatrení stanovených v článku 37 dohody, Spoločenstvo: 1. v dostatočnom predstihu oznámi agentúre, že územia Spojeného kráľovstva, na ktoré sa vzťahuje protokol I, budú disponovať jadrovým materiálom v rámci mierového využívania jadrovej energie v množstvách, ktoré prekračujú limity uvedené v oddiele A) alebo 2. okamžite oznámi agentúre, že bolo prijaté rozhodnutie postaviť zariadenie alebo povoliť jeho výstavbu na územiach Spojeného kráľovstva, na ktoré sa vzťahuje protokol I, podľa toho, čo nastane skôr. V tom čase už musia byť medzi Spojeným kráľovstvom, spoločenstvom a agentúrou odsúhlasené postupy spolupráce pri uplatňovaní bezpečnostných záruk stanovených v dohode.“
(8)

Technickým vykonávaním tohto rozhodnutia by sa mala poveriť OPCW a Úrad OSN pre otázky odzbrojenia (UNODA) ako vykonávací úrad trustového fondu spoločného vyšetrovacieho mechanizmu. Projekty podporované Úniou možno financovať iba prostredníctvom dobrovoľných príspevkov do príslušných trustových fondov OPCW a spoločného vyšetrovacieho mechanizmu. Takéto príspevky, ktoré poskytne Únia, budú kľúčové pre to, aby sa OPCW a spoločnému vyšetrovaciemu mechanizmu umožnilo vykonávať úlohy uvedené v rezolúcii BR OSN č. 2235 (2015).
(13)

Na základe normy EN 521:2006, ako aj informácií predložených Holandskom a ďalšími členskými štátmi, CEN a zástupcami priemyslu a po porade s pracovnou skupinou pre plynové spotrebiče vládne široká zhoda v tom, že norma EN 521:2006 neobsahuje ustanovenia zohľadňujúce špecifiká prenosných plochých plynových varičov a súvisiace riziká, a preto nespĺňa základné požiadavky smernice 2009/142/ES, pokiaľ ide o tento typ spotrebičov. Výrobcovia prenosných plochých plynových varičov by preto mali súlad svojich spotrebičov so základnými požiadavkami smernice 2009/142/ES zabezpečiť inými prostriedkami na základe overenia počas posudzovania zhody. Osvedčenia o typovej skúške ES pre takéto spotrebiče, ktoré už boli vydané na základe predpokladu zhody so smernicou 2009/142/ES, by sa mali opätovne preskúmať, aby sa overilo, či sú príslušné spotrebiče v súlade so základnými požiadavkami tejto smernice.
(26)

Talianske orgány tvrdia, že porada so zainteresovanými tretími stranami nebola potrebná, pretože podľa článku 19 ods. 2 nariadenia (ES) č. 1008/2008 sa porada so zainteresovanými stranami vyžaduje len v prípade, že má členský štát v úmysle „regulovať“ prevádzku, t. j. ešte pred prijatím pravidla rozloženia prevádzky, nie však v prípade jeho zmeny. Komisia s týmto odôvodnením nesúhlasí. Zmena pravidla rozloženia prevádzky znamená, že dané pravidlo je po zmene iné ako pravidlo, ktoré platilo predtým. Podľa logiky článku 19 sa takáto (plánovaná) zmena právnej situácie vo svojej podstate ničím nelíši od zmeny, ku ktorej došlo zavedením nového pravidla. Táto zmena právnej situácie je práve tým najlepším dôvodom na to, aby sa vnútroštátne orgány poradili so zainteresovanými stranami, a rovnako tak dôvodom na to, aby orgány túto vec povinne oznámili Komisii. Preto sa pojem „regulovať“ v článku 19 ods. 2 má chápať v tom zmysle, že zahŕňa aj zmenu pravidiel rozloženia prevádzky.
(30)

V takomto prípade by strana mala poskytnúť všetky relevantné informácie, najmä informácie o akejkoľvek zmene v jej aktivitách spojených s montážnymi činnosťami. Komisia v prípade potreby aktualizuje údaje tejto strany. Tabuľka 4 Názov Adresa Krajina Doplnkový kód TARIC In Cycles – Montagem e Comércio de Bicicletas Lda Zona Industrial De Barrô Norte/Sul, N.o 976, Fracçao A/B e D, AP. 52, PT-3750-353 Barrô – Águeda Portugalsko B960 PANEX DINAMIC d.o.o. Dr.Tome Bratkoviča 1, HR-40000 Čakovec Chorvátsko B963 CICLI EUROPA s.r.l. 34 Via portella Bifuto, IT-93017 San Cataldo (CL) Taliansko C001 OLYMPIQUE SARL ZA Les Epalits, FR-42610 Saint-Romain-le-Puy Francúzsko C002 Interbike Spólka z o.o. ul. Śląska 6/5, PL-42-200 Częstochowa Poľsko C003 Kuisle & Kuisle GmbH Füssener Straße 22 a, DE-87675 Stötten Nemecko C021 CycleSport North Ltd 363 Leach Place, Walton Summit Center, Preston GB-PR5 8AS Spojené kráľovstvo C049 Firma Handlowo-Usługowo-Produkcyjna „Trans-Rower“ Roman Tylec Dąbie 47, PL-39-311 Zdziarzec Poľsko C053
(7)

Dovoz čerstvých banánov z Peru predstavoval o niečo menej než 2 % celkového dovozu čerstvých banánov do Európskej únie v čase, keď prekročil stanovenú hraničnú hodnotu na rok 2015. Na základe prognózy dovozu do konca roku 2015, berúc do úvahy mesačný dovoz v roku 2015 a skutočnosť, že dovoz z Peru v roku 2014 zostal pod hranicou 2 % celkového dovozu za celý kalendárny rok, neexistuje žiaden dôkaz, na základe ktorého by sa dalo usúdiť, že by úroveň dovozu z Peru bola v porovnaní s celkovým dovozom v rámci celého roku 2015 podstatne odlišná.
(4)

Vzhľadom na smerovanie, ktoré vyjadrili členské štáty a Sanmarínska republika v rámci Globálneho fóra OECD, by sa mal pozmeňujúci protokol do ukončenia postupov potrebných na jeho uzavretie a na to, aby nadobudol platnosť, predbežne vykonávať od 1. januára 2016,
1.

Toto sú referenčné laboratóriá Európskej únie: — Referenčné laboratóriá Európskej únie pre analýzu a testovanie zoonóz (salmonely): Rijksinstituut voor Volksgezondheid en Milieu (RIVM) 3720 BA Bilthoven Holandsko — Referenčné laboratórium Európskej únie pre kontrolu morských biotoxínov: Agencia Española de Seguridad Alimentaria (AESA): 36200 Vigo Španielsko — Referenčné laboratórium Európskej únie pre kontrolu virálnej a bakteriologickej kontaminácie morských mäkkýšov: The laboratory of the Centre for Environment, Fisheries and Aquaculture Science (CEFAS) Weymouth Dorset DT4 8UB Spojené kráľovstvo — Referenčné laboratórium Európskej únie pre Listeria monocytogenes: AFSSA –Laboratoire d’études et de recherches sur la qualité des aliments et sur les procédés agroalimentaires (LERQAP) 94700 Maisons-Alfort Francúzsko — Referenčné laboratórium Európskej únie pre koagulázopozitívne stafylokoky vrátane zlatého stafylokoka (Staphylococcus aureus): AFSSA –Laboratoire d’études et de recherches sur la qualité des aliments et sur les procédés agroalimentaires (LERQAP) 94700 Maisons-Alfort Francúzsko — Referenčné laboratórium Európskej únie pre Escherichia coli vrátane verotoxinogenickej E. coli (VTEC): Istituto Superiore di Sanità (ISS) 00161 Rome Taliansko — Referenčné laboratórium Európskej únie pre Campylobacter: Statens Veterinärmedicinska Anstalt (SVA) 751 89 Uppsala Švédsko — Referenčné laboratórium Európskej únie pre parazity (najmä Trichinella, Echinococcus a Anisakis): Istituto Superiore di Sanità (ISS) 00161 Rome Taliansko — Referenčné laboratórium Európskej únie pre antimikrobiálnu rezistenciu: Danmarks Fødevareforskning (DFVF) 1790 Copenhagen V Dánsko
(7)

Podľa informácií, ktoré poskytli Rakúsko a Nemecko, sa právna a skutková situácia, ktorá opodstatnila terajšie uplatňovanie dotknutého odchyľujúceho sa opatrenia, nezmenila a naďalej pretrváva. Rakúsku a Nemecku by sa preto malo povoliť naďalej uplatňovať toto odchyľujúce sa opatrenie počas ďalšieho obdobia, ale malo by sa obmedziť na obdobie do 31. decembra 2018, aby sa dala preskúmať potreba a účinnosť odchyľujúceho sa opatrenia a pomer rozdelenia na podnikateľské a nepodnikateľské použitie, na ktorom sa zakladá.
(159)

Podľa článku 107 ods. 3 písm. c) ZFEÚ možno považovať pomoc na rozvoj určitých hospodárskych činností alebo určitých hospodárskych oblastí za zlučiteľnú s vnútorným trhom za predpokladu, že táto pomoc neovplyvní nepriaznivo podmienky obchodu tak, že by to bolo v rozpore so spoločným záujmom.
(9)

Ak bude Lotyšsko považovať ďalšie predĺženie odchyľujúceho sa opatrenia na obdobie po roku 2018 za potrebné, malo by Komisii do 31. marca 2018 predložiť spoločne so žiadosťou o predĺženie správu, ktorej súčasťou bude preskúmanie percentuálneho podielu.
(6)

V mene Únie by sa mala dohoda podpísať a vyhlásenia pripojené k dohode by sa mali schváliť. Dohoda by sa mala predbežne vykonávať odo dňa nasledujúceho po dni jej podpisu až do ukončenia postupov potrebných na jej uzavretie.
SK Úradný vestník Európskej únie L 275/26

ROZHODNUTIE EURÓPSKEHO PARLAMENTU A RADY (EÚ) 2015/1870

zo 6. októbra 2015

o mobilizácii Európskeho fondu na prispôsobenie sa globalizácii (žiadosť z Talianska – EGF/2015/004 IT/Alitalia)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,

so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,

so zreteľom na návrh Európskej komisie,

keďže:

(1) Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej svetovej finančnej a hospodárskej krízy, a pomôcť im pri ich opätovnom začleňovaní do trhu práce.

(2) EGF nemá prekročiť maximálnu ročnú sumu 150 miliónov EUR (v cenách roku 2011), ako je stanovené v článku 12 nariadenia Rady (EÚ, Euratom) č. 1311/2013 (3).

(3) Taliansko predložilo 24. marca 2015 žiadosť EGF/2015/004 IT/Alitalia o finančný príspevok z EGF v dôsledku prepúšťania v spoločnosti Gruppo Alitalia (4) v Taliansku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z fondu EGF stanovené v článku 13 nariadenia (EÚ) č. 1309/2013.

(4) Preto by sa v súvislosti so žiadosťou predloženou Talianskom mal mobilizovať EGF s cieľom poskytnúť finančný príspevok vo výške 1 414 848 EUR.

(5) S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

PRIJALI TOTO ROZHODNUTIE:

Článok 1

V rámci všeobecného rozpočtu Európskej únie na rozpočtový rok 2015 sa mobilizuje Európsky fond na prispôsobenie sa globalizácii s cieľom poskytnúť sumu 1 414 848 EUR vo forme viazaných a platobných rozpočtových prostriedkov.

Článok 2

Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

Uplatňuje sa od 6. októbra 2015.

V Štrasburgu 6. októbra 2015 Za Európsky parlament predseda M. SCHULZ Za Radu predseda N. SCHMIT

(1) Ú. v. EÚ L 347, 20.12.2013, s. 855.

(2) Ú. v. EÚ C 373, 20.12.2013, s. 1.

(3) Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

(4) Alitalia Compagnia Aerea Italiana S.p.A. a Air One S.p.A. (CAI First S.p.A., CAI Second S.p.A. a Alitalia Loyalty).
(23)

Na makrofinančnú pomoc Únie by sa mali vzťahovať podmienky v oblasti hospodárskej politiky, ktoré sa majú stanoviť v memorande o porozumení. S cieľom zabezpečiť jednotné podmienky vykonávania a z dôvodu efektívnosti by mala byť Komisia splnomocnená rokovať o týchto podmienkach s ukrajinskými orgánmi pod dohľadom výboru zloženého zo zástupcov členských štátov v súlade s nariadením (EÚ) č. 182/2011. Podľa uvedeného nariadenia by sa mal konzultačný postup vo všeobecnosti uplatňovať vo všetkých prípadoch okrem tých, ktoré sú stanovené v uvedenom nariadení. Vzhľadom na potenciálne významný vplyv pomoci presahujúcej hodnotu 90 miliónov EUR je vhodné, aby sa na operácie presahujúce túto prahovú hodnotu uplatnil postup preskúmania. Vzhľadom na výšku makrofinančnej pomoci Únie poskytnutej Ukrajine by sa mal na prijatie memoranda o porozumení a na zníženie, pozastavenie alebo zrušenie pomoci uplatniť postup preskúmania,
(4)

Pri posudzovaní rizika, ktoré predstavuje situácia v oblasti zdravia zvierat, pokiaľ ide o africký mor ošípaných v Estónsku, Litve a Poľsku, by sa mal zohľadniť vývoj súčasnej epidemiologickej situácie v Únii. S cieľom správne zamerať opatrenia na kontrolu zdravia zvierat a zabrániť ďalšiemu šíreniu afrického moru ošípaných, ako aj akémukoľvek zbytočnému narušeniu obchodu v rámci Únie a zároveň sa vyhnúť neodôvodneným prekážkam obchodu zavedeným tretími krajinami, mal by sa zmeniť zoznam oblastí Únie, na ktoré sa vzťahujú opatrenia na kontrolu zdravia zvierat stanovené v prílohe k vykonávaciemu rozhodnutiu 2014/709/EÚ, a to tak, aby sa zohľadnili zmeny v súčasnej epidemiologickej situácii, pokiaľ ide o uvedenú chorobu v Estónsku, Litve a v Poľsku.
(2)

Terminológia použitá v rozhodnutí č. H3 by mala byť v záujme jasnosti konzistentná. Preto v prípadoch, kde je použitý výraz „uverejnený výmenný kurz posledného dňa“, resp. „uverejnený výmenný kurz prvého dňa“, by sa mal tento výraz nahradiť výrazom „výmenný kurz uverejnený v posledný deň“, resp. „výmenný kurz uverejnený v prvý deň“. V prípade, kde je použitý výraz „výmenný kurz uplatniteľný“, by sa mal tento výraz nahradiť výrazom „výmenný kurz uverejnený“.